Известие за поверителност

Затвор и пробация - тестване на затоврници/лица с пробация за COVID-19

**Цел на това известие**

Известието за поверителност има за цел да Ви уведоми каква информация събираме по време на програмата за тестване за Covid-19, защо го правим, как ще защитим Вашата неприкосновеност на личния живот и какво може да направите Вие, ако считате, че това не е извършено правилно.

Това известие е приложимо за данните, които ще бъдат контролирани или обработени от Министерство на правосъдието (MoJ) и Затворническата и пробационна служба на Нейно Величество (HMPPS) по време на програмата за тестване за Covid. Министерство на здравето и социалните грижи (Department of Health and Social Care - DHSC) е контрольорът на данни, а Министерство на правосъдието (Ministry of Justice - MoJ) и Затворническата и пробационна служба на Нейно Величество (Her Majesty’s Prison and Probation Service - HMPPS) са обработващите личните данни страни.

**Програма за тестване за COVID 19**

Затворническата и пробационна служба на Нейно Величество (HM Prison and Probation Service - HMPPS) работи съвместно с Министерство на здравето и социалните грижи (Department of Health and Social Care - DHSC), Националната здравна служба (National Health Service - NHS) и Агенцията по обществено здраве на АНглия (Public Health England - PHE), за да приложат постоянна програма за тестване.

**Тази програма за тестване е на доброволен принцип, тоест не сте задължени да участвате**, но участието Ви ще помогне на HMPPS да предпазва хората, които живеят, имат достъп и работят в затворите и пробационни служби, както и техните семейства, чрез намаляване на разпространението на вируса.

Програмата за тестване може да включва различни видове тестове, които си правите сами:

• **устройство за страничен поток (LFD)**- резултатите стават ясни до 30 минути.

• **PCR тест -** той се изпраща до лаборатория и резултатите стават ясни до няколко дни

• **други -** с напредването на технологиите вероятно ще можем да предложим различни видове тестова

Всеки вид тест е обозначен с уникален референтен номер, свързан с лична информация, която ще се изиска да предоставите.

Събраната от Вас информация ще се използва за регистрирането на комплекта за тестване в уебсайта на DHSC, което ще им помогне да обработят Вашия тест. Информацията също ще ни помогне ефективно да управляваме и следим разпространението на Covid-19 в затворите, пробациона служба и одобрените обекти. Това ще спомогне да подобрим своята представа за случаите на Covid-19 във всеки обект, при необходимост да предприемем бързи и ефективни мерки, да предоставим удачна и конкретна подкрепа на персонала, затворниците, жителите и потребителите на услуги.

Ако участвате в тестването преди посещението и резултатът е положителен, което означава отмяна на посещението, Вашият посетител(и) ще бъде уведомен за причината.

**Получената директно от Вас информация**

Ако се съгласите да участвате, ще Ви помолим да подпишете формуляр за информирано съгласие. По време на процедурата ще Ви помолим да предоставите следната лична информация, която може да включва всички долуизброени данни или някои от тях:

* • собствено име и фамилия
* • дата на раждане
* • пол
* • етнос
* • мобилен телефон (ако е необходимо)
* • електронна поща (ако е необходимо)
* • домашен адрес, включително пощенски код (ако е необходимо)
* • Здравен (NHS) номер, ако го знаете (приложимо за жители в Англия. Може да е необходимо жителите на Уелс да предоставят различен местен идентифициращ номер, който се предоставя при регистриране на теста)
* • подробности за симптоми и дата на тяхната проява

След Вашия тест за COVID-19 ние ще получим и обработим резултатите от него (положителен, отрицателен или неуспешен), за да Ви уведомим за резултата и какво следва да предприемете. Може също да изпратим резултата до тези, които трябва да знаят. Например: съдебен персонал, придружаващ персонал и разпределени служители.

В допълнение, местният екип за тестване/мениджърът във Вашия обект/затвор ще получи копие от всички резултати от PCR и LAMP теста от DHSC в сигурен имейл (включващ Вашите имена, дата на раждане, здравен (NHS) Номер, ако такъв е предоставен, и резултата от теста).

Когато регистрираме Вашите тестове, личните Ви данни се предоставят на Министерство на здравето и социалните грижи (DHSC). Пълното известие за поверителност относно тестването за коронавирус може да намерите тук **, а с това известие може да се предостави и хартиено копие**: https://www.gov.uk/government/publications/coronavirus-covid-19-testing-privacy-information/testing-for-coronavirus-privacy-information

По отношение на някои тествания резултатите се споделят с други партньори и при необходимост ще получите и друго Известие за поверителност.

Аналитичната затворническа и пробационна служба към Министерство на правосъдието (MoJ Prison and Probation Analytical Services - PPAS) ще получи данни от DHSC. Трябва да знаем кой е бил тестван и ще обработим Вашите идентифициращи данни, които сте предоставили при регистрирането на теста. Това се прави с цел да знаем кой е бил тестван, какви са резултатите и кои са актуалните данни, за да може ръководството да взема стратегически и оперативни решения.

Тези данни ще ни позволят ефективно да управляваме и следим разпространението на Covid19 в затворите, пробационна служба и одобрените обекти. Това ще спомогне да подобрим своята представа за случаите на Covid-19 във всеки обект, при необходимост да предприемем бързи и ефективни мерки, да предоставим удачна и конкретна подкрепа на персонала, затврониците, жителите и потребителите на услуги.

**"Правното основание" и причина да събираме и използваме информация**

Правното основание на HMPPS за обработка на Вашите лични данни е: Общ регламент за защита на личните данни Член 6(1)(e) - обработката е необходима за изпълнение на задача в защита на обществения интерес или при изпълнение на официалната власт, дадена на контрольора

Допълнително правно основание за обработка на Вашите лични данни е: ОРЗЛД Член 9(2)(i) – обработката е необходима поради причини като обществения интерес в областта на общественото здраве

**Вашите права като субект на данни**

**Общ регламент за защита на личните данни (GDPR)**

По закон имате редица права като субект на данни и тази програма за тестване не отнема и не намалява тези права.

Правата са:

* • право да получите копия от Вашата информация - имате право да поискате копие на всяка информация за Вас, която се използва
* • право Вашата информация да бъде коригирана - имате право да поискате всяка съхранявана за Вас информация, която считате за неправилна - да бъде коригирана
* • право да ограничите ползването на Вашата информация - имате право да поискате съхранявана за Вас информация да бъде ограничена, например, ако считате, че се използва неточна информация

Ако поискате да упражните някое от Вашите горепосочени права, ако имате въпроси, желаете да се оплачете от начина на ползване на личните Ви данни, като част от тази програма - Вие трябва първо да се свържете с HMPPS, за да разрешат проблема Ви. Може да се свържете с екипа с писмо или с имейл до HMPPS Regime Recovery Testing Team или MoJ Data Protection Officer, както е посочено по-долу. Възможно е да се наложи HMPPS да работи съвместно с партнираща организация, за да намери решение на запитването Ви.

Ако все още не сте доволни, може да се оплачете пред Information Commissioner’s Office. Данните за връзка са посочени по-долу.

**Споделяне на информация извън HMPPS**

Тъй като HMPPS регистрира Вашите комплекти за тестване с DHSC, от нас се изисква да съберем личната Ви информация, както е посочено когато сте се съгласили да участвате в тестването за Covid. Информацията се въвежда в портала за тестване, за да регистрира Вашия тест и да предостави резултати. Копието на известието за поверителност за този портал е приложено към това.

Тестването се провежда съвместно от няколко организации, които работят в партньорство с нас. Това означава, че през различни етапи от процедурата различни организации ще обработват Вашите лични данни. Цялата обработка на данните се извършва съобразно закона за защита на личните данни. Всяка организация ще изиска от Вас различно ниво на информация, но тя ще използва минимума, за да изпълни по критерии своята част от програмата.

Тези организации включват, но не са ограничени до:

* • Национална здравна служба (NHS) (включително University Hospital Southampton NHS Foundation Trust Southampton Primary Care Limited, Southampton City Clinical Commissioning Group for LAMP testing)
* • "Тестване и проследяване" към НЗС (NHS Test and Trace) и местния Health Protection Team
* • Министерство на здравето и социалните грижи (Department of Health and Social care)

При включване на допълнителни организации, ние ще Ви предоставим копие на тяното известие за поверителност, за да обясним как ще бъдат споделяни данните.

Можем също да споделим резултатите с тези, които трябва да ги знаят съобразно горепосочените цели. Например: може да е необходимо да споделим Вашите резултати с хора в нашата организация, като персонала в одобрения обект и на нашите партньори: здравните организации към HMPPS, съдебния състав към HMCTS и затворническия придружаващ персонал (PEC), Through the Gate Teams.

Никога няма да предоставим Вашата лична информация на гражданин или някой друг, който не е наш партньор, например, ние няма да предоставим Вашата лична информация в отговор на запитване по Свобода на информацията.

Изключението е ако си направите теста преди посещение и резултатът е положителен, което означава, че посещението трябва да бъде отменено и лицето, което предстои да Ви посети ще бъде уведомено за причината.

**Съхранение на Вашата информация**

Обектът, в който сте регистрирали своята информация (например затвор, пробационна служба или одобрен обект) ще ползва и съхранява Вашата информация надеждно. Личната Ви информация ще се използва единствено за горепосочените цели, ще се съхранява надеждно с ограничен достъп, ще се пази не повече от необходимото и ще бъде унищожена съобразно разпоредбите за Файловете, задържане и депозиране на HMPPS.

Вашите лични данни ще бъдат съхранявани за период от 8 години след приключване на пандемията от Covid 19.

Формулярите за информирано съгласие ще бъдат съхранявани за период от 8 години след приключване на пандемията от Covid 19.

|  |  |  |
| --- | --- | --- |
| **Данни за връзкаЗа допълнителни подробности относно програмата за тестване за Covid и как ще използваме предоставената от Вас информация:**  MoJ Data Protection Officer  3rd Floor, Post Point 3.20  10 South Colonnades  London  E14 4PU  Електронна поща:  HMPPSRegimeRecoveryTestingTeam@justice.gov.uk | **Друга информация, която HMPPS може би съхранява за Вас:**  MoJ Data Protection Officer  3rd Floor, Post Point 3.20  10 South Colonnades  London  E14 4PU  Електронна поща:  data.privacy@justice.gov.uk | **За независим съвет относно защита на личните данни, например, ако имате притеснения за това как се борави с Вашата информация:**  Information Commissioner's Office  Wycliffe House  Water Lane  Wilmslow  Cheshire SK9 5AF  Тел: 0303 123 1113  www.ico.org.uk |